b'\n_START_ARTICLE_\nColichemarde\n_START_SECTION_\nVisi\xc3\xb3 general\n_START_PARAGRAPH_\nEls espasins s\xc3\xb3n considerats descendents de les anomenades "roperes de transici\xc3\xb3", que es van desenvolupar a causa la demanda d\'una espasa m\xc3\xa9s lleugera i m\xc3\xa9s adequada per parar. La forma de la fulla d\'un colichemarde presenta un ter\xc3\xa7 fort ample, que abruptament s\'enfila a una forma molt m\xc3\xa9s estreta en un punt que varia entre un cinqu\xc3\xa8 i un ter\xc3\xa7 de la longitud de la fulla des de l\'empunyadura. La secci\xc3\xb3 transversal de la fulla era sovint triangular i buida. Aquesta configuraci\xc3\xb3 combinava bones caracter\xc3\xadstiques tant per parar, gr\xc3\xa0cies a la secci\xc3\xb3 ampla i forta de la fulla, com per estocar, gr\xc3\xa0cies a la secci\xc3\xb3 estreta; tot amb bona maniobrabilitat. La seva lleugeresa, juntament amb la menor longitud i l\'equilibri superior, en comparaci\xc3\xb3 amb la rapi\xc3\xa8re, permetien un moviment m\xc3\xa9s r\xc3\xa0pid i prec\xc3\xads de la fulla._NEWLINE_El punt on la fulla d\'una espasa s\'uneix a la espiga\xc2\xa0era un punt d\xc3\xa8bil reconegut. L\'espiga era sovint feta de ferro maleable forjat i soldat a l\'acer de la fulla.\xc2\xa0Una fulla m\xc3\xa9s ampla en aquest punt de transici\xc3\xb3, com la del colichemarde, pot haver estat considerada una uni\xc3\xb3 m\xc3\xa9s forta.\n_START_SECTION_\nHist\xc3\xb2ria breu\n_START_PARAGRAPH_\nLa configuraci\xc3\xb3 de la fulla colichemarde \xc3\xa9s \xc3\xa0mpliament considerada com una invenci\xc3\xb3 del Graf von K\xc3\xb6nigsmark, degut a la similitud en la pronunciaci\xc3\xb3 dels seus noms. No obstant aix\xc3\xb2, les primeres fulles d\'aquest tipus s\xc3\xb3n d\'abans de la vida del comte. El colichemarde va apar\xc3\xa8ixer per primera vegada al voltant de 1680 i va ser popular durant els seg\xc3\xbcents 40 anys a les corts reials europees. Va ser especialment popular entre els oficials de la Guerra Franco-\xc3\x8dndia. George Washington es va presentar amb exemplar un durant la seva inauguraci\xc3\xb3\xc2\xa0 El malent\xc3\xa9s generalitzat de que el colichemarde va deixar de produir-se despr\xc3\xa9s de 1720 sobtadament, data de l\'opini\xc3\xb3 donada per sir\xc2\xa0Richard Francis Burton en el seu llibre "The Book of the Sword" que data de 1884.  Tanmateix, hi ha moltes espases de datades amb seguretat de finals de la d\xc3\xa8cada de 1770 repartides en diverses col\xc2\xb7leccions._NEWLINE_Aquesta espasa va apar\xc3\xa8ixer alhora que el floret. Tanmateix, aquest va ser creat per practicar esgrima de sala, mentre el colichemarde va ser creat pels duels.  Va ser especialement popular en els duels de Nova Orleans.  Un descendent del colichemarde \xc3\xa9s el \xc3\xa9p\xc3\xa9e, una arma d\'esgrima moderna._NEWLINE_Amb l\'aparici\xc3\xb3 de la pistola de butxaca com a arma d\'autodefensa, els colichemardes van trobar un \xc3\xbas encara m\xc3\xa9s extens en el duel, desapareixent de la vida p\xc3\xbablica.'